HU
2023.7.3.
Az Európai Unió Hivatalos Lapja
C 235/3
2) A 765/2008 rendelet 20. és 22. cikkét, a 765/2008 rendelet által módosított 2001/95 irányelv 12. cikkét és II. mellékletét, valamint a 2019/417 végrehajtási határozat mellékletét az Európai Unió Alapjogi Chartája 47. cikkével összefüggésben a következőképpen kell értelmezni: az olyan gazdasági szereplőnek, mint a 765/2008 rendelet 22. cikke alapján tett értesítésben szereplő termékek importőrének, aki nem címzettje az ezen értesítés alapjául szolgáló intézkedésnek, és akinek az érdekeit az említett értesítés hiányos jellege sértheti, jogorvoslati lehetőséggel kell rendelkeznie a bejelentő tagállamban annak elérése érdekében, hogy az e tagállamot e tekintetben terhelő kötelezettségeket tiszteletben tartsák.
(1)
HL C 37, 2022.1.24.
A Bíróság (nyolcadik tanács) 2023. május 17-i ítélete (a Landgericht Essen [Németország] előzetes döntéshozatal iránti kérelme) – DC kontra HJ (C-97/22. sz. ügy, (1) DC [A szerződés teljesítése után történő elállás]) (Előzetes döntéshozatal – Fogyasztóvédelem – 2011/83/EU irányelv – A 14. cikk (4) bekezdése a) pontjának i. alpontja és (5) bekezdése – Elállási jog az üzlethelyiségen kívül kötött szerződések esetén – Az érintett kereskedő (eladó vagy szolgáltató) tájékoztatási kötelezettségei – A fogyasztó tájékoztatásának e kereskedő (eladó vagy szolgáltató) általi elmulasztása – A fogyasztó kötelezettségei elállás esetén – A szerződés teljesítését követő elállás – Következmények) (2023/C 235/03) Az eljárás nyelve: német A kérdést előterjesztő bíróság Landgericht Essen
Az alapeljárás felei Felperes: DC Alperes: HJ
Rendelkező rész A fogyasztók jogairól, a 93/13/EGK tanácsi irányelv és az 1999/44/EK európai parlamenti és tanácsi irányelv módosításáról, valamint a 85/577/EGK tanácsi irányelv és a 97/7/EK európai parlamenti és tanácsi irányelv hatályon kívül helyezéséről szóló, 2011. október 25-i 2011/83/EU európai parlamenti és tanácsi irányelv 14. cikke (4) bekezdése a) pontjának i. alpontját és (5) bekezdését a következőképpen kell értelmezni: az mentesíti a fogyasztót minden olyan kötelezettsége alól, hogy megfizesse az üzlethelyiségen kívül kötött szerződés teljesítéseként nyújtott szolgáltatás ellenértékét, ha az érintett kereskedő (eladó vagy szolgáltató) nem közölte vele az ezen 14. cikk (4) bekezdése a) pontjának i. alpontjában szereplő információkat, és e fogyasztó az elállási jogát e szerződés teljesítését követően gyakorolta.
(1)
HL C 165, 2022.04.19.